รฟท. เปิดเดินขบวนรถจักรไอน้ำครั้งประวัติศาสตร์ ให้ประชาชนทั่วไปร่วมเดินทางกับขบวนรถไฟพิเศษท่องเที่ยวเป็นครั้งแรกในวันที่ 28 กรกฎาคมนี้
การรถไฟแห่งประเทศไทย เปิดเดินขบวนรถจักรไอน้ำครั้งประวัติศาสตร์ ให้ประชาชนทั่วไปร่วมเดินทางกับขบวนรถไฟพิเศษท่องเที่ยวเป็นครั้งแรกในวันที่ 28 กรกฎาคมนี้

การรถไฟแห่งประเทศไทย จัดกิจกรรมเฉลิมพระเกียรติ สมเด็จพระเจ้าอยู่หัว เนื่องโอกาสวันเฉลิมพระชนมพรรษา 28 กรกฎาคม 2561  โดยการจัดเดินขบวนรถพิเศษ รถจักรไอน้ำประวัติศาสตร์ ขบวนที่ 901 และ 902 เส้นทางกรุงเทพ – อยุธยา – กรุงเทพ ในวันเสาร์ที่ 28 กรกฎาคมนี้ โดยใช้รถไฟขบวนพิเศษท่องเที่ยว หรือ OTOP TRAIN  ออกมาให้บริการประชาชนทั่วไปเป็นครั้งแรก ปกติจะให้บริการในลักษณะเช่าเหมาขบวน  จำนวน 2 ตู้ สามารถรองรับนักท่องเที่ยวได้ 110 คน เนื่องจากขบวนรถมีสิ่งอำนวยความสะดวกที่มีความสะดวกสบาย  นอกจากนี้ยังพ่วงรถถเสบียงระดับ Premium อีก 2 คัน สำหรับบริการอาหารเช้า ของว่าง บนขบวนรถไฟ โดยขบวนรถดังกล่าวจะนำชมสถานที่สำคัญของจังหวัดพระนครศรีอยุธยา คิดอัตราค่าบริการ คนละ 1,500 บาท ซึ่งรวมค่าโดยสารรถไฟ + ค่าอาหารเช้า + อาหารว่างบนขบวนรถ + ค่าอาหารกลางวัน + ค่าเครื่องดื่ม + ค่ารถยนต์ + ค่าบริการนำเที่ยว  

อย่างไรก็ตามหากได้รับความนิยมจากประชาชน การรถไฟฯ จะนำรูปแบบรายการท่องเที่ยวดังกล่าว มาพัฒนาให้เกิดการท่องเที่ยวรูปแบบใหม่ในอีกหลายๆ เส้นทาง เพื่อตอบสนองความต้องการของตลาดนักท่องเที่ยวกลุ่มใหม่ ที่ชื่นชอบการท่องเที่ยว แบบ Slow Life